Document ID: 32006R0803

KOMISIJAS REGULA (EK) Nr. 803/2006
(2006. gada 30. maijs),
ar ko izdara atkāpi no Regulas (EEK) Nr. 1915/83 par konkrētiem sīki izstrādātiem īstenošanas noteikumiem attiecībā uz uzskaiti ar mērķi noteikt lauku saimniecību ienākumus
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Ekonomikas kopienā (1), un jo īpaši tās 6. panta 2. punktu,
tā kā:
(1)
Komisijas Regulas (EEK) Nr. 1915/83 (2) 3. pantā paredzēts noteikums, ka no 2005. pārskata gada sakaru aģentūra nosūta visus saimniecību gada pārskatus Komisijai ne vēlāk kā divpadsmit mēnešus pēc attiecīgā pārskata gada beigām.
(2)
Kā ārkārtas pasākumu 2005. pārskata gadā Beļģijai ir lietderīgi atvēlēt ilgāku laiku datu nosūtīšanai, lai šai dalībvalstij dotu iespēju pabeigt lauku saimniecību ienākumu noteikšanai savākto grāmatvedības datu apstrādes IT sistēmas atjaunošanu.
(3)
Šajā regulā paredzētie pasākumi ir saskaņā ar Kopienas Lauku saimniecību grāmatvedības datu tīkla komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EEK) Nr. 1915/83 3. panta, 2005. pārskata gadā Beļģijas sakaru aģentūra nosūta saimniecību gada pārskatus ne vēlāk kā 18 mēnešus pēc pārskata gada beigām.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 30. maijā

Labels: 18
19
6